CELEX: 32012R1109
Language: ro
Date: 2012-11-23 00:00:00
Title: Regulamentul de punere în aplicare (UE) nr. 1109/2012 al Comisiei din 23 noiembrie 2012 privind clasificarea anumitor mărfuri în Nomenclatura combinată

29.11.2012   
            
            
               RO
            
            
               Jurnalul Oficial al Uniunii Europene
            
            
               L 329/3
            
         REGULAMENTUL DE PUNERE ÎN APLICARE (UE) NR. 1109/2012 AL COMISIEI
   din 23 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un dispozitiv electronic (denumit „senzor de imagine CCD de zonă”), integrat într-un ansamblu de ceramică cu 60 de pini, compus din:
                  
                              —
                           
                           
                              3 cipuri CCD (charge coupled device, dispozitiv cuplat în sarcină) dispuse liniar, cu o suprafață activă sensibilă la razele X de aproximativ 220 × 6 mm. Fiecare cip CCD are 1 536 × 128 pixeli, dimensiunea unui pixel fiind 48 × 48 μm;
                           
                        
                              —
                           
                           
                              3 plăci din fibră optică cu scintilatoare montate pe fiecare cip CCD.
                           
                        Dispozitivul este prevăzut cu o ieșire cu circuite integrate.
                  Dispozitivul se instalează în camere cu raze X pentru a genera imagini. Plăcile din fibră optică cu scintilatoare convertesc razele X în lumină vizibilă, care este proiectată pe senzorul CCD. Senzorul CCD convertește lumina într-un semnal electric care este procesat pentru a obține o imagine analogă sau digitală.
                  Dispozitivul este proiectat pentru a fi utilizat în imagistica cu raze X.
               
               
                  8529 90 92
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8529, 8529 90 și 8529 90 92.
                  Deoarece dispozitivul este alcătuit din mai multe componente, cum ar fi celule fotosensibile, circuite integrate și plăci din fibră optică cu scintilatoare, clasificarea la poziția 8541 ca dispozitiv fotosensibil cu semiconductori este exclusă.
                  Deoarece dispozitivul poate fi utilizat exclusiv sau în principal pentru o cameră digitală cu raze X, acesta trebuie clasificat la codul NC 8529 90 92, ca parte a camerelor de televiziune de la subpoziția 8525 80 19.